Grupa 777

**Grupa 777** popularni je zabavno-muzička grupa iz Rijeke i jedna od najpoznatijih jugoslavenskih festivalskih pop formacija. Iza sebe su ostavili mnoštvo hitova, koje se i danas rado slušaju.

## 1970-e
Iako je Grupu 777 osnovao Mirko Sertić 1970. kao jazz trio i predstavljanjem na prvom BUM festivalu u Ljubljani (1972.) s pjesmom "Exodus", prava popularnost grupe i diskografska djelatnost započinje ulaskom vokalne solistice Ire Kraljić i Andreja Baše, klavijaturiste i autora mnogih budućih hitova grupe. Grupu u to vrijeme sačinjavaju još Mirko Sertić (bas) i Andrija Fišćur (bubnjevi). Prvo pojavljivanje grupe u toj postavi bilo je na Bum festivalu 1973. s pjesmom "Hej, zar ne čuješ ti", koja postaje špicom omladinske emisije Radio Zagreba i nakon toga slijedi poziv Jugotona na razgovor. Na nagovor muzičkog urednika Pere Gotovca grupa kreće u komercijalne vode, drugim riječima - u pop, tj. zabavnu muziku. Dolazi do prvog singla sa prepjevom italijanskog hita "Sul, i sul i bane, bane" (Banane) i na B strani "Pjesma koja nosi sreću", koja postiže zlatni tiraž. Isto se događa s drugim singlom "*Tko te voli više od mene*" (Andrej Baša) / *"Potraži svoj dom*". Slijedom uspjeha i prvih mjesta na top listama širom Jugoslavije, uslijedile su turneje i nastupi u zemlji i inostranstvu. Nakon tri singla nastaje prvi LP (1974). Slijede brojne turneje po Jugoslaviji, SSSR-u, Istočnoj Njemačkoj, kao i učešće na svim ondašnjim festivalima. Grupa 777 najvjernija je bila Splitskom festivalu, gdje je nastupala 12 ljeta gotovo uzastopno, prvi put 1974. sa kompozicijom "Zov mora". Redovni su bili i na Opatijskom festivalu, Zagrebfestu, te na nacionalnim Izborima za Pjesmu Eurovizije. Veoma su dragi i omiljeni gosti bili i tokom zlatnih godina sarajevskog festivala Vaš šlager sezone: Nastupali su tri puta, svaki put predstavljajući zlatne hitove kasnije jugoslavenske zabavno-muzičke pjesmarice: 1975. "Ko to kuca na vratima", 1977. "Probudi se, dragane", te 1978. "Tri slatka dana".

## 1980-te
Andrej Baša napušta grupu 1977. zbog pokretanja vlastitog tonskog studija, ali i dalje sarađuje s grupom. Takozvane "Sedmice" povećavaju broj članova na šest. Uz solisticu grupe Iru Kraljić, do 1985. izmjenjuju se članice Nevia Rigutto, Neda Devčić i Milka Čakarun Lenac. To je vrijeme kada grupa dobija nagrade za najemitiranije pjesme na radio valovima ("Noć tajanstva", "Ne idi Gorane", "Srce od papira"). To je vrijeme i zlatnih tiraža dvaju LP projekta: "Ti si moj hit" (1983) i "Tko te voli više od mene" (1984). Te godine (1984) nakon 12 godina grupu napušta Ira Kraljić. U grupu ulaze Jozefina Jurišić i Dalida Banac, crnka i plavuša koje obilježavaju grupu u slijedećim godinama. Grupa 777 uz Kiću Slabinca osvaja prvo mjesto na Splitu ´85 s pjesmom "Serenada i mandoline". Slijede hitovi "Pronađi me u zvijezdama" i u Bosni i Hercegovini i Dalmaciji rado slušana pjesma "Ljiljane moj bijeli". Grupa uspješno nastupa i dalje na svim važnim festivalima, ali krajem 1980-ih dolazi sve češće do promjena u postavama i Sedmice postaju uz rijetke izuzetke grupa koja odlazi u anonimnost.

## Članovi grupe 777

* Mirko Sertić – bas gitara (1970 – 1987)
* Andrija Fišćur – bubnjevi (1970 – 1980)
* Kiko Kikić – klavijature (1970 – 1973, 1977 – 1980)
* Ira Kraljić – vokal (1973 – 1984)
* Andrej Baša – klavijature (aranžer i skladatelj) (1973 – 1977)
* Nevia Rigutto – vokal (1977 – 1980)
* Duško Novaković – el. gitara (1977 – 1980)
* Neda Radetić Devčić – vokal (1981 – 1982)
* Iljir Kajtazi – bubnjevi (1980 – 1983)
* Zlatko Jedrlinić – klavijature (1981 – 1992)
* Duško Mihec – el. gitara (1981 – 1992)
* Zvonimir Mišo Richter – bubnjevi (1983 – 1985)
* Milka Čakarun Lenac – vokal (1983 – 1984)
* Jozefina Jurišić – vokal (1984 – 1992)
* Dalida Banac – vokal (1984 – 2000)
* Miroslav Komadina – bubnjevi (1984 – 1990)
* Anton Tonči Morić – bubnjevi (1990 – 1992)
* Damir Kostešić – bas gitara (1988 – 1990)
* Slavko Braco Kesar (1990 – 2000)
* Slobodan Bobo Grujičić (1993 - 1995 )

## Diskografija
Sve albume, singlice i EP-e objavili su pod etiketom Jugotona..

* *Banane / Pjesma koja nosi sreću*, singlica, 1973.
* *Mali znak / Razočaranja*, singlica, 1973.
* *Tko te voli više od mene / Potraži svoj dom*, singlica, 1973.
* *Hej curo mala / Tko si ti*, singlica, 1974.
* **Grupa 777**, studijski album, 1974.
* *Ubola se djevojka na trn / Don Juan*, singlica, 1975.
* *Mikado / Ko to kuca na vratima*, singlica, 1975.
* *Ti, on ili netko treći / Gdje umiru ljiljani*, singlica, 1975.
* *Split '75*, singlica, 1975. (Bjondina / Zemlja je okrugla)
* *Ča se praviš fina / Jedna zvijezda, jedna želja*, singlica, 1977.
* *Probudi se, Dragane!*, singlica, 1977. (B strana: Ulcana)
* Neda Ukraden i Krunoslav Slabinac: *Putovi* (B strana: Grupa 777: *Složna srca, složno rade*), singlica, 1977.
* *Eto tako, nije lako / Mama viče, tata viče*, singlica, 1977. (Ljupka i Grupa 777)
* *Tri slatka dana / Mandoline*, singlica, 1978.
* *Pleši kva, kva, kva (Pačji ples) / A gdje si ti*, singlica, 1982.
* **Ti si moj hit**, studijski album, 1983. - zlatni album
* *save your love (Čuvaj ljubav za nas)*, singlica, 1983. (Miro i Ira s Grupom 777)
* **Tko te voli više od mene**, studijski album, 1984. - zlatni album
* *Split / Srce od papira*, singlica, 1984.
* *Serenada / Dal' sjećaš se*, singlica, 1985.
* *Se mi innamoro / Acapulco*, singlica, 1985.
* **Pronađi me u zvijezdama**, studijski album, 1986.
* *Vjerujem u sutra / Pronađi me u zvijezdama*, singlica, 1986.
* *Pronađi me u zvijezdama / Telefon*, singlica, 1986.
* **Zlatna kolekcija**, kompilacijski album, 2009.
* **The Best of Collection**, kompilacijski album, 2015.

## Nagrade

* 1977.Estradna nagrada Jugoslavije u stvaralačkom, društvenom i organizacijskom radu na širenju i unapređivanju estradne umjetnosti Jugoslavije

* 1975. 2. nagrada međunarodnog žirija na festivalu Slovenske popevke u Ljubljani za pjesmu: Maj, zlatni maj 1976.

Nagrada međunarodnog žirija u Dresdenu (Istočna Njemačka) za izvedbu pjesmee: *La musica di notte*


* 1980. Nagrada za najizvođeniju na radio valovima *Noć tajanstva* (Muhamed Show - Dobriša Cesarić)

* 1982. Nagrada za najizvođeniju na radio valovima  *Ne idi Gorane* (Andrej Baša – Domenika Vanić)

* 1983. Nagrada za najizvođeniju na radio valovima  Srce od papira (Andrej Baša – Domenika Vanić)

* 1985. Prva nagrada publike i žirija na Splitskom festivalu Serenada i mandoline (Andrej Baša) s Kićom Slabincem 

## Nastupi na festivalima
**Splitski festival**

* 1974.: *Zov mora* (Stjepan Benzon - Andrej Baša - Andrej Baša)
* 1975.: Bjondina
* 1977.: Ča se praviš fina
* 1977.: Eto tako nije lako (sa Ljupkom Dimitrovskom)
* 1981.: Niz kalete glas se spušta
* 1982.: Ako me povedeš jednom
* 1983.: Pismo moja, pismo draga
* 1984.: Split
* 1985.: Serenada i mandoline (duet sa Kićom Slabincem), pobjednička pjesma
* 1986.: Vjerujem u sutra
* 1987.: Ljiljane moj bijeli
* 1988.: Ljubav je ruža
* 1989.: Tata, volim ga

**Opatija**

* 1974.: Hej, curo mala
* 1975.: Ti, on ili netko treći
* 1982.: U maloj kavani
* 1984.: Dok si tu uz mene
* 1985.: Dal' sjećaš se
* 1986.: Pronađi me u zvijezdama, pobjednička pjesma

**Vaš šlager sezone, Sarajevo**

* 1975.: Ko to kuca na vratima
* 1977.: Prodbudi se, dragane
* 1978.: Tri slatka dana
* 1987.: Zar i ti

**MESAM**

* 1984.: O tebi pričam
* 1987.: Rođena
* 1989.: Srećo moja

**Zagreb**

* 1980.: Noć tajanstva
* 1981.: Ako prijatelja trebaš
* 1982.: Ne idi, Gorane
* 1983.: Srce od papira
* 1984.: Zaboravi
* 1985.: Balada o mom srcu
* 1987.: Suzo jedina
* 1988.: Ružo moja

**Jugoslavenski festival revolucionarne i rodoljubne pjesme**

* 1977.: Složna srca, složno rade

**Beogradsko proleće**

* 1974.: Stani, stani

**Melodije Istre i Kvarnera**

* 1975.: Prit će vrime kad ćeš moja bit'

**Karneval fest, Cavtat**

* 1986.: Misli na mene

**Jugoslavenski izbor za pjesmu Evrope**

* 1987.: Spavaj, samo spavaj
* 1988.: Tiha noć